ນັກເຄື່ອນໄຫວເກົາຫລີໃຕ້ ສົ່ງໃບປີວເຂົ້າໄປ ເກົາຫລີເໜືອ
ນັກ​ເຄື່ອນ​ໄຫວ​ປະມານ 10 ກວ່າ​ຄົນ ​ເອົາໃບ​ປີວ ປະນາມເກົາຫລີເໜືອ 50.000 ​ໃບ​​ ມັດ​ຕິດໃສ່​ໝາກ​ປຸ​ມ​ເປົ້າ ແລ້ວປ່ອຍຂ້າມຊາຍແດນ ​ເຂົ້າໄປໃນເກົາຫລີເໜືອ.​
ນັກເຄື່ອນໄຫວເກົາຫລີໃຕ້ ໄດ້ສົ່ງໃບປີວຕໍ່ຕ້ານພຽງຢາງ ຫລາຍ ສິບພັນໃບ ໂດຍໃຊ້ໝາກປຸມເປົ້າໜ່ວຍໃຫຍ່ໆ ຂ້າມຊາຍແດນ ເຂົ້າໄປໃນເກົາ ຫລີເໜືອ ນຶ່ງອາທິດຫລັງຈາກທີ່ໄດ້ມີການເຕືອນ ຈາກກຸງໂຊລ ແລະຄໍາຂູ່ຈະຕອບໂຕ້ຄືນ ຈາກພຽງຢາງ ນັກເຄື່ອນໄຫວປະມານ 10 ກວ່າຄົນ ພາກັນເອົາໃບປີວ 50 000 ໃບ ມັດຕິດໃສ່ກັບໝາກປຸມເປົ້າເຈັດໜ່ວຍ ໃນວັນຈັນມື້ນີ້ ແລ້ວ ປ່ອຍໃຫ້ລອຍຂ້າມເຂດປອດທະຫານ ທີ່ແບ່ງແຍກສອງປະເທດ ນັ້ນ ປະຊາຊົນທ້ອງຖິ່ນຈໍານວນນຶ່ງ ທີ່ຢ້ານຈະມີການແກ້ແຄ້ນ ຈາກເກົາຫລີເໜືອ ໄດ້ປະທະກັນ ກັບພວກນັກເຄື່ອນໄຫວ ໝາກປຸມເປົ້າເຫລົ່ານັ້ນ ໄດ້ສົ່ງຂື້ນຈາກເມືອງ Imjingak ບ່ອນຕາກອາກາດທີ່ຕັ້ງຢູ່ເມືອງ Paju ໃນເຂດຊາຍແດນ ບ່ອນທີ່ຕໍາຫລວດເກົາ ຫລີໃຕ້ ໄດ້ຂັດຂວາງການພະຍາຍາມສົ່ງໃບປີວຄັ້ງນຶ່ງມາກ່ອນແລ້ວ ໃນວັນຈັນແລ້ວນີ້ ສູນກາງຂ່າວ ທາງການຂອງເກົາຫລີເໜືອ ໄດ້ກ່າວ ກ່ອນມີການພະຍາ ຍາມຈະສົ່ງໃບປິວຄັ້ງທໍາອິດນັ້ນວ່າ ກອງທັບປະຊາຊົນຂອງເກົາຫລີ ຈະທໍາການໂຈມຕີ “ຢ່າງບໍ່ມີຄວາມປານີ” ແລະບໍ່ມີການເຕືອນລ່ວງໜ້າ ຖ້າຫາກມີການປ່ອຍໃບປີວ ເຂົ້າມາ ແຕ່ວ່າ ບໍ່ເທົ່າໃດຊົ່ວໂມງຫລັງຈາກ ມີການຍົກເລີກການພະຍາຍາມ ເທື່ອທໍາອິດນັ້ນ ບັນດານັກເຄື່ອນໄຫວກໍໄດ້ປ່ອຍໝາກປຸມເປົ້າຈໍານວນ ນຶ່ງ ຈາກເກາະ Ganghwa ທີ່ຕັ້ງຢູ່ທາງກໍ້າຕາເວັນຕົກຂອງກຸງໂຊລ ໂດຍທີ່ບໍ່ມີການຕອບໂຕ້ທາງທະຫານໃດໆຈາກເກົາຫລີເໜືອ